ΓΡΑΠΤΗ ΕΡΩΤΗΣΗ E-2033/97 υποβολή: Roberta Angelilli (NI) προς την Επιτροπή (13 Iουνίου 1997)

Θέμα: Πρόγραμμα αναδιάρθρωσης της Alitalia

Εδώ και ένα περίπου χρόνο η Ευρωπαϊκή Επιτροπή εξετάζει, σύμφωνα με τη διαδικασία που προβλέπεται από τα άρθρα 92 και 93 της Συνθήκης της Ρώμης, το σχέδιο αναδιάρθρωσης της ιταλικής αεροπορικής εταιρείας Alitalia, το οποίο συνίσταται κατ' ουσίαν στη μεταφορά κεφαλαίου υπολογιζόμενου σε περισσότερα από 3.100 δισεκατομμύρια, 1.500 από τα οποία αναμένεται να δοθούν από την IRI, δημόσια εταιρεία χαρτοφυλακίου, κάτοχο του 90% του εταιρικού κεφαλαίου της Alitalia.

Η γνώμη της Επιτροπής δεν ήταν ποτέ ως τώρα θετική: δημιουργούνται, πράγματι, πολλές αμφιβολίες ως προς τις προβλέψεις των ιταλικών αρχών για το οικονομικό μέλλον της Alitalia καθώς και για την πραγματική ικανότητα της νέας εταιρείας Alitalia Team SpA να μειώσει πράγματι και κατά τρόπο μόνιμο το κόστος λειτουργίας. Σε δύο σχετικές ερωτήσεις που έχω υποβάλει επισημαίνεται η κατακύρωση, εκ μέρους της Alitalia και της Alitalia Team, ορισμένων μεταφοριών υπηρεσιώνπου συνδέονται με τη διαχείριση του αεροδρομίου Leonardo da Vinci του Fiumicino (Ρώμη). Οι υπηρεσίες αυτές κατακυρώθηκαν πρόσφατα σε ορισμένες εταιρείες, οι οποίες προσδιορίζονται επακριβέστερα στις προαναφερθείσες ερωτήσεις, χωρίς τη διεξαγωγή μειοδοτικού διαγωνισμού και, επομένως, χωρίς να είναι εξασφαλισμένη εκ μέρους της Alitalia και της Alitalia Team η τήρηση του κριτηρίου της οικονομικότητας, πέραν της ποιότητας, κατά την κατάρτιση των συναφθεισών συμβάσεων.

Μια απλή αξιολόγηση των δεδομένων οδηγεί στο συμπέρασμα ότι αν οι συμβάσεις είχαν συναφθεί κατ' άλλον τρόπο θα ήταν δυνατή η πραγματοποίηση σημαντικών οικονομιών.

Βάσει των ανωτέρω, ζητείται από την Επιτροπή:

1. να εκφράσει τη γνώμη της για τη συνολική υπόθεση 7

2. να αναφέρει αν μια διαφορετική κα περισσότερη πειστική συμπεριφορά στην κατεύθυνση μιας πραγματικής οικονομικής εξυγίανσης εκ μέρους της Alitalia και της Alitalia Team, ακόμη και στις προαναφερθείσες καταστάσεις, θα μπορούσε να οδηγήσει την Ευρωπαϊκή Επιτροπή σε μια ευνοϊκότερη στάση έναντι του σχεδίου εξυγίανσης της Alitalia SpA.

Απάντηση του κ. Kinnock εξ ονόματος της Επιτροπής (31 Ιουλίου 1997)

Η Επιτροπή εξέτασε προσεκτικά το σχέδιο αναδιάρθρωσης της Alitalia, προκειμένου να λάβει την απόφασή της της 15ης Ιουλίου 1997. Ιδίως, ήταν βασικό να βεβαιωθεί ότι η αεροπορική εταιρεία πρόκειται να είναι βιώσιμη μακροπρόθεσμα και ότι η λειτουργία δεν θα επηρεάζει τις εμπορικές συνθήκες και τον ανταγωνισμό στην αγορά αεροπλοίας, σε βαθμό ώστε αυτό να είναι αντίθετο προς το κοινό συμφέρον. Κατά τη διάρκεια των συζητήσεων με την Επιτροπή, επήλθαν αρκετές σημαντικές βελτιώσεις στο πρόγραμμα.

Η Επιτροπή δεν επιδιώκει να αντικαταστήσει η ίδια την διαχείριση της Alitalia στη λειτουργία της εταιρείας. Οι συμβάσεις για διάφορες υπηρεσίες μεταφορών που αφορούν την διαχείριση του αεροδρομίου του Fiumicino, οι οποίες αναφέρονται στις γραπτές ερωτήσεις αριθ. 1858/97 και 1859/97 τις οποίες υπέβαλε το Αξιότιμο Μέλος του Ευρωπαϊκού Κοινοβουλίου, δεν έχουν σημαντική επίπτωση στην μακροπρόθεσμη βιωσιμότητα της Alitalia και, επομένως, δεν θεωρούνται σχετικές με το πλαίσιο της περιπτώσεως των κρατικών ενισχύσεων.